བོད་ཀྱི་ཆོས་འབྱུང་དང་ལོ་རྒྱུས་ཀྱི་དེབ་ཐེར་ཁག་ཏུ་སྤུ་རྒྱལ་ཐོག་མ་གཉའ་ཁྲི་བཙན་པོའི་སྐོར་དང་འབྲེལ་བའི་ལོ་རྒྱུས་སམ་གཏམ་རྒྱུད་མང་དག་ཅིག་ཆོས་འབྱུང་དང་དེབ་ཐེར་ཁག་ཙམ་དུ་མ་ཟད་དམངས་ཁྲོད་ཀྱི་ངག་རྒྱུན་དུའང་སྣ་མང་ཕུན་སུམ་ཚོགས་པ་ཞིག་ཡིན་པས་ན།རང་སྣང་དུ་གཉའ་ཁྲི་བཙན་པོའི་གཟུགས་བྱད་དེ་ནི་སྐབས་དེའི་གཉེན་སྒྲིག་གི་གནས་ཚུལ་འགའ་ལས་བྱུང་བའི་སྐོར་ལ་ཐེ་ཚོམ་དང་དོགས་སློང་བྱེད་མཁན་ནི་ཧ་ལམ་མེད་པ་འདྲ་བས་ན།དཔྱད་རྩོམ་འདིར་སྐབས་དེའི་གཉེན་སྒྲིག་དང་འབྲེལ་ནས་གཉའ་ཁྲི་བཙན་པོའི་གཟུགས་བྱད་ཀྱི་འབྱུང་རྐྱེན་སྐོར་ལ་དོགས་སློང་དང་ཕྱིས་ཀྱི་བཙན་པོ་རིམ་བྱོན་ཁྲོད་དུ་ནང་ཁུལ་གཉེན་སྒྲིག་གི་རུས་ཚིགས་བརྩི་སྟངས་ལ་འཕོ་འགྱུར་ཇི་ལྟར་བྱུང་ཡོད་པའི་སྐོར་མདོར་ཙམ་བཤད་པར་བྱ་རྒྱུ་དེ་ཡིན།